als_Latn dik_Latn sag_Latn
Pas deklaratës së dy ditëve më parë të Bojken Lakos, lidhur me përfaqësimin e Elhaida Danit me një këngë të re në Eurovizion (Lexo ketu) , Anabel.al ka mundur të kontaktojë edhe fituesen e vendit të tretë në Festivalin e 53 të Këngës, Lindita Halimi, për të ditur një opinion të sajin mbi lajmin e bujshëm të këtyre ditëve.
"Unë nuk e di se çfarë duhet të bëhej dhe si duhet të rridhnin gjërat, e vlerësojnë të tjerët dhe personat përgjegjës, të cilët kanë marrë një përgjegjësi të tillë që Shqipëria të prezantohet sa më mirë"- shprehet Linda.
E kur e pyesim se sa i drejtë i duket vendimi që këngëtarja fituese, pas tërheqjes së kompozitorit, të mund të zgjedh një këngë te re për konkurrim në Eurosong, kur mund të ekzistojë mundësia që përfaqësimi të vazhdojë me vendet e tjera fituese, këngëtarja përgjigjet: "Pse jo? Për Elhaidën kam respekt sepse lufton për sukses dhe ia arrin qëllimit. Pavarësisht tërheqjes së kompozitorit ka plot të tjerë që do të bashkëpunonim me të".
Sigurisht, fituesja e vendit të tretë nuk harron të vlerësojë edhe përfaqësimin e saj dhe thotë se është e sigurtë që kënga "S'të fal" do të vlerësohej shumë në Eurosong.
Elhaida Dani ka treguar se kënga përfaqësuese "I'm Alive" po punohet nga Zzap&Chriss, të njëjtët kompozitor që kanë krijuar edhe këngën e Linda Halimit "S'të fal". Kjo e fundit shprehet e lumtur që mbi të gjitha po vlerësohet potenciali i tyre për të punuar për këngën e re për fituesen. "Unë jam ndjerë shumë mirë dhe e vlerësuar nga audienca me krijimin e tyre në festival"- pohon këngëtarja.
Ndonëse puna për këngën e re përfaqësuese ka nisur tashmë që dje, Linda ka arritur të dëgjojë diçka prej saj dhe shprehet optimiste se me këngën e re "I'm Alive", Shqipëria do të arrijë shumë lart këtë vit, duke mos harruar edhe potencialin e Elhaidës dhe performancës së saj.
als_Latn als_Latn als_Latn als_Latn als_Latn als_Latn